หุ้นปิดเช้าลบ 8.46 จุด
SET ช่วงเช้าปิดที่ระดับ 866.72 จุด ลดลง 8.46 จุด(-0.97%)มูลค่าการซื้อขาย 17,328.24 ล้านบาท นักวิเคราะห์ฯเผยตลาดหุ้นไทยเช้านี้ผันผวนแดบลบ นักลงทุนขายทำกำไรทั้งใน-นอกประเทศ
10 ส.ค. 2553

SET ช่วงเช้าปิดที่ระดับ 866.72 จุด ลดลง 8.46 จุด(-0.97%)มูลค่าการซื้อขาย 17,328.24 ล้านบาท นักวิเคราะห์ฯเผยตลาดหุ้นไทยเช้านี้ผันผวนแดบลบ นักลงทุนขายทำกำไรทั้งใน-นอกประเทศ
ตลาดหลักทรัพย์ปิดช่วงเช้าวันนี้ที่ระดับ 866.72 จุด ลดลง 8.46 จุด(-0.97 %)มูลค่าการซื้อขาย 17,328.24 ล้านบาท   
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในกรอบแคบ โดยแตะจุดสูงสุดของช่วงเช้าที่ 875.28 จุด และต่ำสุดของช่วงเช้าที่ระดับ 863.40 จุด
นายสมชาย เอนกทวีผล ผู้อำนวยการฝ่ายวิจัยหลักทรัพย์บล.ฟินันเซียไซรัส จำกัด กล่าวว่า หุ้นไทยปิดภาคเช้าแกว่งตัวในแดนลบ ถือเป็นการปรับตัวแรงตามตลาดหุ้นภูมิภาค โดยเฉพาะตลาดหุ้นจีน หลังจากตัวเลขการนำเข้าต่ำกว่าที่คาดการณ์ไว้ ทำให้เกิดความกังวลการเติบโตของเศรษฐกิจจีน 
ประกอบกับ ทั้งนักลงทุนในประเทศและต่างประเทศมีการเทขายทำกำไรหลังจากราคาหุ้นหลายตัวปรับตัวเพิ่มขึ้นมาค่อนข้างมากแล้ว กระจายทุกกลุ่มหลัก โดยเฉพาะพลังงาน แบงก์ กดดันตลาดในแดนลบ รวมทั้งใกล้วันหยุดติดต่อกันหลายวัน ทำให้นักลงทุนชะลอการลงทุน เพราะไม่แน่ใจสถานการณ์ในช่วงวันหยุดว่าจะเกิดอะไรขึ้นบ้าง โดยเฉพาะมีประเด็นที่ต้องติดตามผลการประชุมธนาคารกลางสหรัฐ(เฟด)คืนนี้ แต่เชื่อว่าจะคงอัตราดอกเบี้ยเพราะเศรษฐกิจสหรัฐยังอ่อนแอ
สำหรับแนวโน้มตลาดในช่วงบ่ายมองยังคงแกว่งตัวในแดนลบ แต่อาจจะลดน้อยลงจากช่วงเช้า เชื่อว่าจะยังเห็นขายทำกำไรต่อเนื่อง แม้ปัจจัยในประเทศจะดี โดยให้แนวรับที่ 860 จุดและแนวต้านที่ 870 จุด อยูในกรอบแคบๆ 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                   TRUE มูลค่าการซื้อขาย 2,035.57  ล้านบาท  ปิดที่  6.05  บาท  เพิ่มขึ้น 0.15  บาท            BTS  มูลค่าการซื้อขาย   878.52  ล้านบาท  ปิดที่  0.90  บาท  ลดลง  0.01  บาท          CPF  มูลค่าการซื้อขาย   747.78  ล้านบาท  ปิดที่ 25.00  บาท  ลดลง  0.25  บาท          TTA  มูลค่าการซื้อขาย   682.35  ล้านบาท  ปิดที่ 24.60  บาท  เพิ่มขึ้น 0.30  บาท          PDI  มูลค่าการซื้อขาย   614.40  ล้านบาท  ปิดที่ 24.80  บาท  เพิ่มขึ้น 0.70  บาท